คณะนิติศาสตร์ มหาวิทยาลัยรามคำแหง เป็นส่วนราชการไทยระดับคณะวิชา สังกัดมหาวิทยาลัยรามคำแหง กระทรวงศึกษาธิการ โดยจัดตั้งขึ้นพร้อมกับมหาวิทยาลัยรามคำแหงอาศัยข้อบังคับและพระราชบัญญัติมหาวิทยาลัยรามคำแหง มีบทบาทสำคัญเกี่ยวกับการเมืองการปกครองและกฎหมายของประเทศไทยในอดีตและต่อเนื่องมาจนถึงปัจจุบัน ตอบสนองความต้องการของคนในสังคมด้วยการเปิดโอกาสทางการศึกษาเพื่อผลิตบัณฑิตที่มีความรู้อย่างมีคุณธรรมเพื่อนำความรู้ที่ได้ไปใช้ในการพัฒนาประเทศให้เจริญก้าวหน้าต่อไป ปัจจุบันเปิดดำเนินการและมีพัฒนาการทางวิชาการด้านนิติศาสตร์มาอย่างต่อเนื่อง ประวัติ อาคารคณะนิติศาสตร์ คณะนิติศาสตร์ มหาวิทยาลัยรามคำแหง ได้เกิดขึ้นพร้อมกับการจัดตั้งมหาวิทยาลัยรามคำแหง เมื่อวันที่ 26 กุมภาพันธ์ 2514 โดยมีพระบรมราชโองการโปรดเกล้าฯ ให้ประกาศใช้พระราชบัญญัติมหาวิทยาลัยรามคำแหงตามประกาศในราชกิจจานุเบกษา เล่มที่ 88 ตอน 24 ลงวันที่ 2 มีนาคม พ.ศ. 2514 เปิดสอนหลักสูตรนิติศาสตรบัณฑิต ใช้ระยะเวลาศึกษาตลอดหลักสูตรทั้งสิ้น 4 ปี โดยมีภารกิจหลัก คือ ผลิตบัณฑิตเพื่อไปประกอบอาชีพด้านกฎหมายและวิชาชีพอื่น ๆ ที่เกี่ยวข้อง รวมทั้งการปฏิบัติงานด้านวิชาการและวิจัย ในระยะแรกของการก่อตั้งมหาวิทยาลัยรามคำแหง รัฐบาลอนุญาตให้ใช้อาคารสถานที่จัดนิทรรศการของงานแสดงสินค้านานาชาติ ตำบลหัวหมาก เป็นสถานที่ตั้งของมหาวิทยาลัยชั่วคราว คณะนิติศาสตร์มีที่ทำการอยู่ ณ อาคารกลางน้ำ (ปัจจุบันเป็นสถานที่ทำการสภาคณาจารย์ของมหาวิทยาลัยรามคำแหง) ในปี พ.ศ. 2516 รัฐบาลได้อนุมัติที่ดินบริเวณที่ตั้งชั่วคราวให้เป็นที่ตั้งถาวรของมหาวิทยาลัยฯ ในขณะนั้นคณะนิติศาสตร์ซึ่งเป็นคณะที่มีนักศึกษามากเป็นอันดับหนึ่ง จึงได้ขออนุมัติสร้างที่ทำการถาวร และได้รับการอนุมัติให้สร้างอาคาร 5 ชั้น ใช้ชื่อว่า อาคาร LOB (Law Office Building) ตั้งอยู่ด้านซ้ายมือของ พระรูปพ่อขุนรามคำแหงมหาราช มีพื้นที่รวม 12,500 ตารางเมตร ในปี พ.ศ. 2538 คณะนิติศาสตร์ได้รับอนุมัติให้สร้างอาคารเรียนและที่ทำการสำนักงานบัณฑิตศึกษา เพื่อรองรับการเรียนการสอนในระดับประกาศนียบัตรบัณฑิตและระดับปริญญาโท ซึ่งเปิดสอนในปี พ.ศ. 2535 โดยใช้พื้นที่ด้านหลังอาคาร LOB (อาคาร NB 6 เดิม) เป็นสถานที่ก่อสร้างอาคาร 5 ชั้น มีพื้นที่รวม 9,480 ตารางเมตร เสร็จและเปิดทำการในปี พ.ศ. 2542 เป็นอาคารหลังที่ 2 ของ คณะนิติศาสตร์ เพื่อสนองตอบต่อความต้องการของสังคมและการพัฒนาทรัพยากรมนุษย์ ตามแผนพัฒนาเศรษฐกิจและสังคมแห่งชาติ ฉบับที่ 9 ที่กำหนดให้ “คนเป็นศูนย์กลางของการพัฒนา” และต่อมาคณะนิติศาสตร์ได้เปิดโครงการหลักสูตรนิติศาสตรบัณฑิตภาคพิเศษ (ปริญญาตรี) ขึ้นในปี พ.ศ. 2543 ซึ่งเป็นการบรรยายในชั้นเรียนนอกเวลาราชการ สัญลักษณ์ ตรา - เป็นรูปศิลาจารึก เพื่อระลึกถึงพ่อขุนรามคำแหงผู้ประดิษฐ์อักษรไทย สี - สีขาวเป็นสีประจำคณะนิติศาสตร์ เป็นสัญลักษณ์ถึงความสะอาดบริสุทธิ์และอวมลทิน ทั้งนี้ ชุดครุยคณะนิติศาสตร๋ใช้แถบสีขาวเป็นแถบครุย สัญลักษณ์ - ตราชูหรือดุลพ่าห์ เป็นสัญลักษณ์อยู่บริเวณด้านหน้าของศิลาจารึกของพ่อขุน หมายถึงความยุติธรรม เที่ยงธรรม และมีคุณธรรม โครงสร้างคณะ คณะนิติศาสตร์ มหาวิทยาลัยรามคำแหง ได้มีการจัดแบ่งส่วนราชการและการจัดการบริหารงานภายในองค์กร ดังนี้ คณะนิติศาสตร์ ภาควิชากฎหมายทั่วไป ภาควิชากฎหมายแพ่ง ภาควิชากฎหมายพาณิชย์ ภาควิชากฎหมายมหาชน ภาควิชากฎหมายวิธีสบัญญัติ ภาควิชากฎหมายเพื่อการพัฒนา ภาควิชากฎหมายระหว่างประเทศ สำนักงานเลขานุการคณะนิติศาสตร์ สำนักงานบัณฑิตศึกษา โครงการหลักสูตรนิติศาสตรบัณฑิต ภาคพิเศษ คณาจารย์ ปัจจุบันคณะนิติศาสตร์มีคณาจารย์ทั้งสิ้น 71 คน แบ่งตามตำแหน่งทางวิชาการดังต่อไปนี้ ศาสตราจารย์ จำนวน 2 คน รองศาสตราจารย์ จำนวน 19 คน ผู้ช่วยศาสตราจารย์ จำนวน 19 คน อาจารย์ จำนวน 31 คน ทำเนียบคณบดี รายนามคณบดีคณะนิติศาสตร์ มหาวิทยาลัยรามคำแหงตั้งแต่ก่อตั้งจนถึงปัจจุบันมีดังนี้ คณบดีคณะนิติศาสตร์ มหาวิทยาลัยรามคำแหง รายนามคณบดี วาระการดำรงตำแหน่ง 1. ศาสตราจารย์สง่า ลีนะสมิต พ.ศ. 2514 - พ.ศ. 2518 2. รองศาสตราจารย์ ดร.สมศักดิ์ สิงหพันธุ์ พ.ศ. 2518 - พ.ศ. 2519 3. ศาสตราจารย์ ดร.วารี นาสกุล พ.ศ. 2520 - พ.ศ. 2522 4. รองศาสตราจารย์สัญชัย สัจจวานิช พ.ศ. 2523 - พ.ศ. 2526 5. รองศาสตราจารย์ชูศักดิ์ ศิรินิล พ.ศ. 2527 - พ.ศ. 2530 6. รองศาสตราจารย์พูนศักดิ์ วรรณพงษ์ พ.ศ. 2530 - พ.ศ. 2534 7. ศาสตารจารย์พรชัย สุนทรพันธุ์ พ.ศ. 2534 - พ.ศ. 2537 8. รองศาสตราจารย์จรัล เล็งวิทยา พ.ศ. 2538 - พ.ศ. 2542พ.ศ. 2553 (รักษาการ) 9. รองศาสตราจารย์ประเสริฐ ตัณศิริ พ.ศ. 2543 - พ.ศ. 2547 10. รองศาสตารจารย์สุขสมัย สุทธิบดี (รักษาการ) พ.ศ. 2547 - พ.ศ. 2549 11. รองศาสตราจารย์ทองสุก กรัณยพัฒนพงศ์ พ.ศ. 2549 - พ.ศ. 2553พ.ศ. 2554 - พ.ศ. 2557 12. รองศาสตราจารย์ ดร.วิณัฏฐา แสงสุข 1 พฤศจิกายน พ.ศ. 2557 - 31 ตุลาคม พ.ศ. 2561 13. รองศาสตราจารย์ประโมทย์ จารุนิล (ปฏิบัติราชการแทนและรักษาการ) 1 พฤศจิกายน พ.ศ. 2561 - 30 เมษายน พ.ศ. 2562 14. อาจารย์ ดร. มนตรี กวีนัฏยานนท์ (รักษาการ) 1 พฤษภาคม พ.ศ. 2562 - 9 ตุลาคม พ.ศ. 2562 15. ผู้ช่วยศาสตราจารย์ ดร. บุญชาล ทองประยูร (รักษาการ) 10 ตุลาคม พ.ศ. 2562 - 18 ธันวาคม พ.ศ. 25623 กันยายน พ.ศ. 2563 - 12 กรกฎาคม พ.ศ. 2564 16. รองศาสตราจารย์สุวรรณี เดชวรชัย (รักษาการ) 20 ธันวาคม พ.ศ. 2562 - 14 มกราคม พ.ศ. 2563 17. ผู้ช่วยศาสตราจารย์สาธิน สุนทรพันธุ์ (รักษาการ) 15 มกราคม พ.ศ. 2563 - 14 กรกฎาคม พ.ศ. 2563 18. รองศาสตราจารย์เริงรณ ล้อมลาย (รักษาการ) 15 กรกฎาคม พ.ศ. 2563 - 2 กันยายน พ.ศ. 2563 19. ผู้ช่วยศาสตราจารย์ ดร.อาจรณ เชษฐสุมน (รักษาการ) 13 กรกฎาคม พ.ศ. 2564 - 9 สิงหาคม พ.ศ. 2564 20. รองศาสตราจารย์ ดร.ฐากูร ศิริยุทธ์วัฒนา 10 สิงหาคม พ.ศ. 2564 - 31 พฤษภาคม พ.ศ. 2566 21. รองศาสตราจารย์แพรวพรรณ หลายปัญญา (รักษาการ) 1 มิถุนายน พ.ศ. 2566 - 14 พฤศจิกายน 2567 22. รองศาสตราจารย์นพคุณ คุณาชีวะ (รักษาการ) 15 พฤศจิกายน พ.ศ. 2567 - 14 พฤษภาคม พ.ศ. 2568 23. รองศาสตราจารย์ ดร.ศุภชัย ศุภผล (รักษาการ) 15 พฤษภาคม พ.ศ. 2568 - 9 มิถุนายน พ.ศ. 2568 24. ผู้ช่วยศาสตราจารย์ ดร.สิทธิภาคย์ ภูริสินสิทธิ์ 10 มิถุนายน พ.ศ. 2568 - ปัจจุบัน การเรียนการสอน หลักสูตรการศึกษา คณะนิติศาสตร์ มหาวิทยาลัยรามคำแหง จัดการศึกษาโดยใช้แบบการศึกษาเปิดแบบตลาดวิชา ให้โอกาสและความเสมอภาคทางการศึกษาแก่ทุกคนที่ใฝ่หาความรู้ เปิดทำการเรียนการสอนใน 4 หลักสูตร อนุปริญญา 1 หลักสูตร และหลักสูตรปริญญาอีก 3 หลักสูตร ดังต่อไปนี้ ปริญญาตรี ปริญญาโท ปริญญาเอก หลักสูตรนิติศาสตรบัณฑิต (น.บ.) หลักสูตรนิติศาสตรมหาบัณฑิต (น.ม.) หลักสูตรนิติศาสตรดุษฎีบัณฑิต (น.ด.) การบรรยาย คณะนิติศาสตร์ มหาวิทยาลัยรามคำแหง ได้วางแนวทางในการเรียนการสอนให้เหมาะสมกับการเป็นมหาวิทยาลัยตลาดวิชา โดยการบรรยายในชั้นเรียนนั้น จะไม่มีการบังคับให้เข้าชั้นเรียนแต่ประการใด และแบ่งการบรรยายเป็น 2 SECTION ในวิชาที่เป็นวิชาบังคับ โดยที่นักศึกษาจะเข้า SECTION ใดก็ได้ ตามที่ตนสะดวก อีกทั้งนักศึกษาที่ไม่สะดวกเข้าเรียนก็สามารถศึกษาทางไกล โดยศึกษาผ่านการดูถ่ายทอดสดการบรรยาย(RU Cyber Class Room) วิดีโอคำบรรยายย้อนหลัง(RU Course On Demand) หรืออ่านจากตำราเรียนของมหาวิทยาลัยก็ได้ บุคลากรและศิษย์เก่าที่มีชื่อเสียง บรรหาร ศิลปอาชา นายกรัฐมนตรีคนที่ 21 ของประเทศไทย อภิสิทธิ์ เวชชาชีวะ นายกรัฐมนตรีคนที่ 27 ของประเทศไทย รองศาสตราจารย์ ดร.โภคิน พลกุล อดีตประธานรัฐสภา, อดีตอาจารย์ประจำคณะนิติศาสตร์ มหาวิทยาลัยรามคำแหง ชีพ จุลมนต์ อดีตประธานศาลฎีกาคนที่ 44 และนายกสภามหาวิทยาลัยรามคำแหงคนปัจจุบัน ปิยกุล บุญเพิ่ม อดีตประธานศาลฎีกาคนที่ 47 โชติวัฒน์ เหลืองประเสริฐ อดีตประธานศาลฎีกาคนที่ 48 เจริญ จรรย์โกมล อดีตรองประธานสภาผู้แทนราษฎร ทวิช กลิ่นประทุม อดีตรองนายกรัฐมนตรี พินิจ จารุสมบัติ อดีตรองนายกรัฐมนตรี วราเทพ รัตนากร อดีตรองนายกรัฐมนตรี อนุชา นาคาศัย อดีตรัฐมนตรีประจำสำนักนายกรัฐมนตรี ธนฤกษ์ นิติเศรณี อดีตประธานศาลอุทธรณ์ ชัยยุทธ ศรีจำนงค์ อดีตประธานแผนกคดีผู้บริโภคในศาลฎีกา นพพร โพธิรังสิยากร อดีตผู้พิพากษาหัวหน้าคณะในศาลฎีกา อุดม สิทธิวิรัชธรรม อดีตผู้พิพากษาหัวหน้าคณะในศาลฎีกา ตุลาการศาลรัฐธรรมนูญ วงศ์สกุล กิตติพรหมวงศ์ อดีตอัยการสูงสุด สราวุธ เบญจกุล อดีตเลขาธิการสำนักงานศาลยุติธรรม ประเสริฐ เสียงสุทธิวงศ์ อดีตผู้ช่วยพิพากษาศาลฎีกา เลขาธิการสำนักอบรมศึกษากฎหมายแห่งเนติบัณฑิตยสภา ศาสตราจารย์ ดร.บรรเจิด สิงคะเนติ คณบดีคณะนิติศาสตร์ สถาบันบัณฑิตพัฒนบริหารศาสตร์ (นิด้า) ร้อยตำรวจเอก ดร. เฉลิม อยู่บำรุง อดีตรองนายกรัฐมนตรี, อดีตรัฐมนตรีว่าการกระทรวงมหาดไทย, อดีตรัฐมนตรีว่าการกระทรวงแรงงาน ดร.วราเทพ รัตนากร อดีตรัฐมนตรีประจำสำนักนายกรัฐมนตรี, อดีตรัฐมนตรีช่วยว่าการกระทรวงเกษตรและสหกรณ์ ประยุทธ์ ศิริพานิชย์ อดีตรัฐมนตรีว่าการกระทรวงวิทยาศาสตร์และเทคโนโลยี (ปัจจุบัน คือ กระทรวงการอุดมศึกษา วิทยาศาสตร์ วิจัย และนวัตกรรม) วีระศักดิ์ โควสุรัตน์ อดีตรัฐมนตรีว่าการกระทรวงการท่องเที่ยวและกีฬา วุฒิพงศ์ ฉายแสง อดีตรัฐมนตรีว่าการกระทรวงวิทยาศาสตร์และเทคโนโลยี อนุรักษ์ จุรีมาศ อดีตรัฐมนตรีว่าการกระทรวงวัฒนธรรม นิพิฏฐ์ อินทรสมบัติ อดีตทนายความ, อดีตรัฐมนตรีว่าการกระทรวงวัฒนธรรม, นักเคลื่อนไหวทางการเมือง ประเสริฐ บุญชัยสุข อดีตรัฐมนตรีว่าการกระทรวงอุตสาหกรรม สิทธิชัย โควสุรัตน์ อดีตรัฐมนตรีช่วยว่าการกระทรวงมหาดไทย บุญจง วงศ์ไตรรัตน์ อดีตรัฐมนตรีช่วยว่าการกระทรวงมหาดไทย วิสาร เตชะธีราวัฒน์ อดีตรัฐมนตรีช่วยว่าการกระทรวงมหาดไทย ทรงศักดิ์ ทองศรี อดีตรัฐมนตรีช่วยว่าการกระทรวงมหาดไทย เฉลิมชัย ศรีอ่อน รัฐมนตรีว่าการกระทรวงแรงงาน หัวหน้าพรรคประชาธิปัตย์ สุรชัย ศรีสารคาม อดีตปลัดกระทรวงเทคโนโลยีสารสนเทศและการสื่อสาร สมชาย นีละไพจิตร อดีตทนายความ, นักสิทธิมนุษยชน พล.ต.อ.เอก อังสนานนท์ อดีตปลัดสำนักนายกรัฐมนตรี พล.ต.อ.สมยศ พุ่มพันธุ์ม่วง อดีตผู้บัญชาการตำรวจแห่งชาติ อดีตนายกสมาคมฟุตบอลแห่งประเทศไทย ในพระบรมราชูปถัมภ์ ศาสตราจารย์ ดร. พลตำรวจโทหญิง นัยนา เกิดวิชัย อดีตคณบดีคณะตำรวจศาสตร์ โรงเรียนนายร้อยตำรวจ เจริญ สิริวัฒนภักดี ผู้ก่อตั้งและประธานกลุ่มทีซีซี นิรุฒ มณีพันธ์ อดีตผู้ว่าการการรถไฟแห่งประเทศไทย ประมาณ เลืองวัฒนะวณิช ทนายความ, ประธานกรรมการบริหาร บริษัท อาณาจักรกฎหมาย จำกัด, บริษัท อาณาจักร อินเตอร์เทรด จำกัด, บริษัท สาระ มีเดีย จำกัด และ บริษัท อาณาจักร สุขภาพ จำกัด อดีตกรรมการบริหารสภาทนายความ อดีตพิธีกรรายการโทรทัศน์ให้ความรู้และให้คำปรึกษาด้านกฎหมายคู่กับวันชัย สอนศิริ วันชัย สอนศิริ ทนายความ, นักการเมือง, สมาชิกวุฒิสภาไทย ชุดที่ 10 - ชุดที่ 11 และ ชุดที่ 12, อดีตสมาชิกสภาขับเคลื่อนการปฏิรูปประเทศ กรรมการในคณะกรรมการปฏิรูปประเทศด้านการเมือง ในรัฐบาลพลเอก ประยุทธ์ จันทร์โอชา, อาจารย์คณะนิติศาสตร์ มหาวิทยาลัยรังสิต อดีตพิธีกรรายการโทรทัศน์ให้ความรู้และให้คำปรึกษาด้านกฎหมายคู่กับประมาณ เลืองวัฒนะวนิช ไตรภพ ลิมปพัทธ์ อดีตทนายความ, พิธีกรรายการโทรทัศน์, ประธานกรรมการบริษัท บอร์น แอนด์ แอสโซซิเอทด์ จำกัด สนธิญาณ ชื่นฤทัยในธรรม นักสื่อสารมวลชน, นักธุรกิจด้านสื่อ, นักเคลื่อนไหวการเมือง, แกนนำ กปปส., ผู้ก่อตั้งสำนักข่าวไอ.เอ็น.เอ็น. สถานีวิทยุร่วมด้วยช่วยกัน ทีนิวส์ ท็อปนิวส์ และสถาบันทิศทางไทย นิติธร ล้ำเหลือ ทนายความแห่งสภาทนายความแห่งประเทศไทย, นักสิทธิมนุษยชน ชัยวัฒน์ จุนถิระพงศ์ อธิบดีกรมการปกครอง กระทรวงมหาดไทย จตุพล ชมพูนิช นักพูดที่มีชื่อเสียงจากการแข่งขันโต้วาที อดีตทนายความ, พิธีกรรายการโทรทัศน์, นักแสดง, วิทยากร สมเกียรติ จันทร์พราหมณ์ นักแสดง, พิธีกรรายการโทรทัศน์ ดร.ชัยยพล พสุรัตน์บรรจง หัวหน้าพรรคพลัง ลีนา จังจรรจา นักธุรกิจ, พิธีกร, ทนายความ, นักเคลื่อนไหวทางการเมือง ธีรยุทธ สุวรรณเกษร ทนายความอิสระ อดีตทนายความของสิบตรีสุวิทย์ ทองประเสริฐ (อดีตพระพุทธะอิสระ), ทนายความคดีนักการเมืองทุจริตหรือกระทำความผิด จุมพล ริมสาคร อดีตรองปลัดกระทรวงการคลัง, อดีตหัวหน้ากลุ่มภารกิจด้านทรัพย์สิน กำกับดูแลกรมธนารักษ์และสำนักงานคณะกรรมการนโยบายรัฐวิสาหกิจ ณัฐปกรณ์ พิชญปัญญาธรรม ผู้ช่วยผู้พิพากษาศาลอุทธรณ์​ ลัดดาวรรณ หลวงอาจ ผู้พิพากษาหัวหน้าคณะศาลชั้นต้น ​ ภาณุพงศ์ จาดนอก หรือ 'ไมค์ ระยอง' นักเคลื่อนไหวทางสังคมและเป็นแกนนำผู้ประท้วงในการประท้วงในประเทศไทย พ.ศ. 2563–2564 จากกลุ่มผู้นำเยาวชนภาคตะวันออก ก้อง ห้วยไร่ นักร้องเพลงลูกทุ่ง หมอลำ ปฐมพงศ์ สมบัติพิบูลย์ นักร้องวงหิน เหล็ก ไฟ วัน อยู่บำรุง สมาชิกสภาผู้แทนราษฎร สมาชิกพรรคพลังประชารัฐ, อดีตสมาชิกพรรคเพื่อไทย พล.ต.ท.เรวัช กลิ่นเกษร ประธานกรรมการคณะกรรมการสอบสวนข้อเท็จริงกรณีงานจ้างเหมาขุด-ขนถ่านหินเหมืองแม่เมาะ การไฟฟ้าฝ่ายผลิตแห่งประเทศไทย (กฟผ.), กรรมการพิจารณาเรื่องร้องเรียนตำรวจ, อดีตผู้บัญชาการตำรวจปราบปรามยาเสพติด ร้อยตํารวจเอก ดร.ตรีลุพธ์ ธูปกระจ่าง นายกเทศมนตรีนครรังสิต อัสนี โชติกุล นักร้องวงอัสนี-วสันต์ วันธงชัย อินทรวัตร นักล่าฝันในรายการทรู อะคาเดมี่ แฟนเทเชีย ซีซั่นที่ 4 (True Academy Fantasia Season 4) และได้รับตำแหน่งรองชนะเลิศอันดับ 1 ของรายการ ทรู อะคาเดมี แฟนเทเชีย ฤดูกาลที่ 4 ณัฐวรา วงศ์วาสนา นักแสดง รัชเขต วีสเพ็ญ อดีตนักพูดและนักแสดงประจำรายการ 'สภาโจ๊ก', อดีตนักพูดประจำรายการทอล์คโซนซีเนรามา ช่อง 5, อดีตพิธีกรรายการ “เดลินิวส์คลายทุกข์ เดลินิวส์ทีวี', เจ้าของทอล์คโชว์ 'รัชเขต ShowTalk (เพื่อการกุศล)' วิทยากรบรรยายตามภาครัฐและเอกชนต่าง ๆ ปิ่นสาย สุรัสวดี รองปลัดกระทรวงการคลัง, อธิบดีกรมสรรพากร, อดีตผู้อำนวยการกองวิชาการแผนภาษี กรมสรรพากร ควบตำแหน่งโฆษกกรมสรรพากร, ที่ปรึกษาด้านยุทธศาสตร์การจัดเก็บภาษี (กลุ่มธุรกรรมทางการเงินการธนาคาร) สุพล วัธนเวคิน ประธานกรรมการ/ประธานกรรมการกำกับความเสี่ยง/ที่ปรึกษาคณะกรรมการบริหาร ธนาคารเกียรตินาคินภัทร จำกัด (มหาชน), ประธานกรรมการ บริษัท บีโอที ลีส (ประเทศไทย) จำกัด ฉลาด ขามช่วง รองประธานสภาผู้แทนราษฎร สภาผู้แทนราษฎรไทย ชุดที่ 26 ดร.มนต์ชัย จงไกรรัตนกุล หัวหน้าสำนักงานและกรรมการผู้จัดการบริษัท ลีกัล อินเทลลิเจนซ์ จำกัด (สำนักงานที่ปรึกษาคดีความหลากหลายทั้งกฎหมายแพ่งและกฎหมายอาญาให้กับภาครัฐและเอกชน), ทนายความที่ให้ความคิดเห็นด้านกฎหมายในรายการโหนกระแส และรายการที่ออกอากาศทางแพลตฟอร์มโซเชียลมีเดีย, เจ้าของร้านก๊วยเตี๋ยวเป็ด 'เฮียแก้ว', อดีตกรรมการในคณะกรรมการสำนักงานคุ้มครองผู้บริโภค สภาทนายความ ในพระบรมราชูปถัมภ์, ผู้ได้รับรางวัล 'ทนายความดีเด่น' จากสภาทนายความ ในพระบรมราชูปถัมภ์ เมื่อปี พ.ศ. 2567 คณากร เพียรชนะ อดีตผู้พิพากษาหัวหน้าคณะชั้นต้นในศาลจังหวัดยะลา เป็นที่รู้จักจากการเผยแพร่คดีหมายเลขดำที่ 3428/2561 พร้อมพิพากษายกฟ้องจำเลยทั้ง 5 เมื่อวันที่ 4 ตุลาคม พ.ศ. 2562 ก่อนตัดสินใจอัตวินิบาตกรรมด้วยอาวุธปืนเข้าที่บริเวณหัวใจ ธีรทัย เจริญวงศ์ เลขาธิการสำนักงานศาลยุติธรรม อ้างอิง รามคำแหง นิติศาสตร์